ในโกปาอาเมริกา 2011 ปารากวัยถูกจับสลากให้อยู่ในกลุ่มบีร่วมกับบราซิล, เวเนซุเอลา และเอกวาดอร์ ปารากวัยประเดิมสนามด้วยการเสมอกับเอกวาดอร์แบบไร้ประตู ก่อนที่ในนัดถัดมาจะเสมอกับบราซิล 2–2 และในนัดสุดท้าย พวกเขาเสมอกับเวเนซุเอลา 3–3 ปารากวัยจบอันดับที่สามของกลุ่มด้วยการมี 3 คะแนนจากการเสมอทั้ง 3 นัด แต่ก็ยังผ่านเข้ารอบถัดไปด้วยเป็นอันดับสองของทีมอันดับที่สามที่ดีที่สุดจากทุกกลุ่ม